2008R0340 — DA — 22.03.2013 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS FORORDNING (EF) Nr. 340/2008 af 16. april 2008 om gebyrer og afgifter til Det Europæiske Kemikalieagentur i henhold til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH) (EØS-relevant tekst) (EFT L 107, 17.4.2008, p.6)

Ændret ved:









▼B

KOMMISSIONENS FORORDNING (EF) Nr. 340/2008

af 16. april 2008

om gebyrer og afgifter til Det Europæiske Kemikalieagentur i henhold til Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH)

(EØS-relevant tekst)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF ( 1 ), særlig artikel 74, stk. 1, og artikel 132, og ud fra følgende betragtninger: (1) Der bør fastsættes regler for strukturen og størrelsen af de gebyrer og afgifter, som opkræves af Det Europæiske Kemikalieagentur, i det følgende benævnt »agenturet«, ligesom der bør fastsættes nærmere regler for betaling. (2) Gebyrernes struktur og størrelse bør stå i forhold til det arbejde, som ved forordning (EF) nr. 1907/2006 pålægges agenturet og de kompetente myndigheder, og bør fastsættes således, at det sikres, at de indtægter, gebyrerne giver, i kombination med agenturets andre indtægtskilder i henhold til artikel 96, stk. 1, i forordning (EF) nr. 1907/2006 er tilstrækkelige til at dække omkostningerne ved den ydede service. Der bør ved fastsættelsen af gebyrer for registrering også tages hensyn til det arbejde, der eventuelt udføres i henhold til afsnit VI i forordning (EF) nr. 1907/2006. (3) Der bør indføres gebyr for registrering af stoffer, hvor størrelsen af gebyret bør være afhængig af stoffernes mængdeinterval. Der bør dog ikke opkræves gebyr for registreringer, der er omfattet af artikel 74, stk. 2, i forordning (EF) nr. 1907/2006. (4) Der bør opkræves særlige gebyrer for registrering af isolerede mellemprodukter, der indsendes i henhold til artikel 17, stk. 2, artikel 18, stk. 2 eller 3, eller artikel 19 i forordning (EF) nr. 1907/2006. (5) Anmodninger i henhold til artikel 10, litra a), nr. xi), i forordning (EF) nr. 1907/2006 bør også være gebyrpligtige. (6) Der bør opkræves gebyr for opdatering af registreringer. Navnlig bør der opkræves gebyr for opdatering af mængdeintervallet, ændringer af registrantens identitet, der indebærer ændringer vedrørende status som juridisk person, og for visse ændringer af registreringsoplysningernes status. (7) Der bør opkræves gebyr for anmeldelse af oplysninger om produkt- og procesorienteret forskning og udvikling (PPORD), jf. artikel 9 i forordning (EF) nr. 1907/2006. Der bør også opkræves afgifter for eventuelle anmodninger om forlængelse af en PPORD-undtagelse. (8) Der bør opkræves gebyr for indgivelse af ansøgninger om godkendelse. Gebyret bør bestå af et grundgebyr, der gælder for ét stof, én anvendelse og én ansøger, plus tillægsgebyrer for eventuelle andre stoffer, anvendelser eller ansøgere, der er omfattet af ansøgningen. Der bør også opkræves en afgift for indgivelse af en revurderingsrapport. (9) I tilfælde af fælles indsendelse af oplysninger bør der opkræves nedsatte gebyrer og afgifter. Nedsatte gebyrer og afgifter bør også anvendes over for mikrovirksomheder og små og mellemstore virksomheder (SMV’er), jf. Kommissionens henstilling 2003/361/EF af 6. maj 2003 om definitionen af mikrovirksomheder, små og mellemstore virksomheder ( 2 ). (10) I tilfælde af en enerepræsentant bør vurderingen af, om nedsættelsen for mikrovirksomheder og små og mellemstore virksomheder finder anvendelse, finde sted på grundlag af antal beskæftigede og omsætning hos og balanceoplysninger om den producentvirksomhed eller den producent af et kemisk produkt eller en artikel fra et tredjeland, der er repræsenteret ved den pågældende enerepræsentant i forbindelse med den pågældende transaktion, herunder relevante oplysninger fra tilknyttede virksomheder og partnervirksomheder til producentvirksomheden eller producenten af et kemisk produkt eller en artikel fra et tredjeland, jf. henstilling 2003/361/EF. (11) Nedsættelser i henhold til denne forordning bør finde anvendelse på grundlag af en erklæring fra den enhed, der hævder at være berettiget til nedsættelsen. Indsendelse af urigtige oplysninger bør modvirkes ved, at agenturet pålægger en administrationsafgift og at medlemsstaterne pålægger en præventiv bøde, hvis dette er hensigtsmæssigt. (12) Der bør opkræves et gebyr for klager indgivet i henhold til artikel 92 i forordning (EF) nr. 1907/2006. Gebyrets størrelse bør stå i passende forhold til kompleksiteten af det arbejde, der er forbundet med klagebehandlingen. (13) Gebyrer og afgifter bør udelukkende opkræves i euro. (14) En del af de gebyrer og afgifter, der opkræves af agenturet, bør overføres til de kompetente myndigheder i medlemsstaterne som kompensation for det arbejde, rapportørerne udfører i agenturets forskellige udvalg, og i givet fald for andre opgaver udført i medfør af forordning (EF) nr. 1907/2006. Hvor stor en andel af gebyrerne og afgifterne der skal overføres til de kompetente myndigheder i medlemsstaterne, bør fastlægges af agenturets bestyrelse efter positiv udtalelse fra Kommissionen. (15) Ved fastlæggelsen af, hvilke beløb der skal overføres til de kompetente myndigheder i medlemsstaterne, og hvilken betaling der skal erlægges for eventuelle andre opgaver udført for agenturet, bør bestyrelsen følge princippet om forsvarlig økonomisk forvaltning som defineret i artikel 27 i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget ( 3 ). Bestyrelsen bør også sikre, at agenturet til enhver tid har tilstrækkelige finansielle midler til, at det kan udføre sine opgaver, idet der tages hensyn til de eksisterende budgetbevillinger såvel som de flerårige budgetoverslag, og den bør tage hensyn til den arbejdsbyrde, som medlemsstaternes kompetente myndigheder pålægges. (16) Frister for betaling af gebyrer og afgifter opkrævet i medfør af denne forordning bør fastlægges under behørig hensyntagen til de frister, der gælder for de forskellige procedurer i forordning (EF) nr. 1907/2006. Navnlig bør den første frist for betaling af gebyret i forbindelse med indsendelse af et registreringsdossier eller en opdatering fastsættes under hensyntagen til de frister, inden for hvilke agenturet skal udføre fuldstændighedskontrollen. Ligeledes bør den første frist for betaling af gebyrer i forbindelse med anmeldelse af en undtagelse fra forpligtelsen til at foretage registrering for produkt- og procesorienteret forskning og udvikling fastsættes under hensyntagen til den frist, der er fastsat i artikel 9, stk. 5, i forordning (EF) nr. 1907/2006. Agenturet bør dog fastsætte en yderligere rimelig frist for betalinger, der ikke finder sted inden udløbet af den første frist. (17) De gebyrer og afgifter, der indføres med denne forordning, bør justeres i takt med inflationen og med henblik herpå bør forbrugerprisindekset, som offentliggøres af Eurostat i henhold til Rådets forordning (EF) nr. 2494/95 af 23. oktober 1995 om harmoniserede forbrugerprisindekser ( 4 ), anvendes. (18) Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 133 i forordning (EF) nr. 1907/2006 — og ud fra følgende betragtninger: UDSTEDT FØLGENDE FORORDNING:







KAPITEL I

GENSTAND OG DEFINITIONER

Artikel 1

Genstand

I denne forordning fastlægges dels størrelsen af de gebyrer og afgifter, der i medfør af forordning (EF) nr. 1907/2006 opkræves af Det Europæiske Kemikalieagentur, i det følgende benævnt »agenturet«, dels reglerne for betaling af disse gebyrer og afgifter.

Artikel 2

Definitioner

I denne forordning forstås ved:

1) »mikrovirksomheder og små og mellemstore virksomheder« (SMV’er): mikrovirksomheder og små og mellemstore virksomheder som defineret i henstilling 2003/361/EF

2) »mellemstore virksomheder«: mellemstore virksomheder som defineret i henstilling 2003/361/EF

3) »små virksomheder«: små virksomheder som defineret i henstilling 2003/361/EF

4) »mikrovirksomheder«: mikrovirksomheder som defineret i henstilling 2003/361/EF.







KAPITEL II

GEBYRER OG AFGIFTER

Artikel 3

Gebyrer for registreringer indgivet i henhold til artikel 6, 7 eller 11 i forordning (EF) nr. 1907/2006

1. Agenturet opkræver efter bestemmelserne i stk. 2, 3 og 4 i nærværende artikel et gebyr for enhver registrering af et stof, jf. artikel 6, 7 eller 11 i forordning (EF) nr. 1907/2006.

I henhold til artikel 74, stk. 2, i forordning (EF) nr. 1907/2006 opkræves der dog intet gebyr for registrering af et stof i en mængde på mellem 1 og 10 tons, når det indgivne registreringsdossier indeholder alle de oplysninger, der kræves i bilag VII i nævnte forordning.

2. Indeholder det indgivne dossier for registrering af et stof i mængdeintervallet 1 til 10 tons ikke alle de oplysninger, der kræves i bilag VII til forordning (EF) nr. 1907/2006, opkræver agenturet et gebyr, jf. bilag I til nærværende forordning.

Agenturet opkræver et gebyr for enhver registrering af et stof i en mængde på 10 tons eller derover, jf. bilag I.

3. I tilfælde af fælles indsendelse af oplysninger opkræver agenturet et nedsat gebyr for hver registrant, jf. bilag I.

Indsender en registrant separat en del af de relevante oplysninger, der er nævnt i artikel 10, litra a), nr. iv), vi), vii) og ix), i forordning (EF) nr. 1907/2006, opkræver agenturet imidlertid af denne registrant et gebyr for individuel indsendelse, jf. bilag I til nærværende forordning.

4. Er registranten en SMV, opkræver agenturet et nedsat gebyr, jf. tabel 2 i bilag I.

5. Gebyrer, der er betalingspligtige i henhold til stk. 1-4, betales inden 14 kalenderdage fra den dag, agenturet giver registranten underretning om fakturaen.

Fakturaer i forbindelse med registrering af et præregistreret stof, som fremsendes til agenturet i løbet af de to måneder, der går forud for den relevante registreringsfrist i artikel 23 i forordning (EF) nr. 1907/2006, betales dog inden 30 dage efter den dag, agenturet giver registranten underretning om fakturaen.

6. Er betalingen ikke effektueret inden udløbet af den frist, der er anført i stk. 5, fastsætter agenturet en ny frist. Er betalingen ikke effektueret inden udløbet af denne nye frist, afvises registreringen.

▼M1

7. Hvis registreringen er blevet afvist, fordi registranten ikke har indsendt de manglende oplysninger eller ikke har betalt gebyret inden fristernes udløb, vil de gebyrer, der er betalt i forbindelse med registreringen inden afvisningen, ikke blive refunderet eller på anden måde krediteret registranten.

▼B

Artikel 4

Gebyrer for registreringer indgivet i henhold til artikel 17, stk. 2, artikel 18, stk. 2 eller 3, eller artikel 19 i forordning (EF) nr. 1907/2006

1. Agenturet opkræver efter bestemmelserne i stk. 2, 3 og 4 i nærværende artikel et gebyr for enhver registrering af et isoleret mellemprodukt, der anvendes på produktionsstedet, eller som transporteres, jf. artikel 17, stk. 2, artikel 18, stk. 2 eller 3, eller artikel 19 i forordning (EF) nr. 1907/2006.

I henhold til artikel 74, stk. 2, i forordning (EF) nr. 1907/2006 opkræves der dog intet gebyr for registrering af et isoleret mellemprodukt, der anvendes på produktionsstedet, eller som transporteres, af en mængde på mellem 1 og 10 tons, når det indgivne registreringsdossier indeholder alle de oplysninger, der kræves i bilag VII i den nævnte forordning.

Gebyrer i henhold til denne artikel finder kun anvendelse på sådanne registreringer af isolerede mellemprodukter, der anvendes på produktionsstedet, eller som transporteres, der indsendes i henhold til artikel 17, stk. 2, artikel 18, stk. 2 eller 3, eller artikel 19 i forordning (EF) nr. 1907/2006. Ved registrering af mellemprodukter, i forbindelse med hvilke der kræves oplysninger som nævnt i artikel 10 i forordning (EF) nr. 1907/2006, finder de i artikel 3 i nærværende forordning fastsatte gebyrer anvendelse.

2. Indeholder det indgivne dossier for registrering af et mellemprodukt, der anvendes på produktionsstedet, eller som transporteres, i mængdeintervallet 1 til 10 tons ikke alle de oplysninger, der kræves i bilag VII til forordning (EF) nr. 1907/2006, opkræver agenturet et gebyr som fastsat i bilag II til nærværende forordning.

Agenturet opkræver et gebyr for enhver registrering af et isoleret mellemprodukt, der anvendes på produktionsstedet, eller som transporteres, i en mængde på 10 tons eller derover, jf. bilag II.

3. I tilfælde af fælles indsendelse af oplysninger opkræver agenturet et nedsat gebyr for hver registrant, jf. bilag II.

Indsender en registrant separat en del af de relevante oplysninger, der er nævnt i artikel 17, stk. 2, litra c) og d), eller artikel 18, stk. 2, litra c) og d), i forordning (EF) nr. 1907/2006, opkræver agenturet imidlertid af denne registrant et gebyr for individuel indsendelse, jf. bilag II til nærværende forordning.

4. Er registranten en SMV, opkræver agenturet et nedsat gebyr, jf. tabel 2 i bilag II.

5. Gebyrer, der er betalingspligtige i henhold til stk. 1-4, betales inden 14 kalenderdage fra den dag, agenturet giver registranten underretning om fakturaen.

Fakturaer i forbindelse med registrering af et præregistreret stof, som fremsendes til agenturet i løbet af de to måneder, der går forud for den relevante registreringsfrist i artikel 23 i forordning (EF) nr. 1907/2006, betales dog inden 30 dage efter den dag, agenturet giver registranten underretning om fakturaen.

6. Er betalingen ikke effektueret inden udløbet af den frist, der er anført i stk. 5, fastsætter agenturet en ny frist. Er betalingen ikke effektueret inden udløbet af denne nye frist, afvises registreringen.

▼M1

7. Hvis registreringen er blevet afvist, fordi registranten ikke har indsendt de manglende oplysninger eller ikke har betalt gebyret inden fristernes udløb, vil de gebyrer, der er betalt i forbindelse med registreringen inden afvisningen, ikke blive refunderet eller på anden måde krediteret registranten.

▼B

Artikel 5

Gebyrer for opdatering af en registrering i henhold til artikel 22 i forordning (EF) nr. 1907/2006

1. Agenturet opkræver efter bestemmelserne i stk. 2, 3 og 4, i nærværende artikel et gebyr for opdatering af en registrering, jf. artikel 22 i forordning (EF) nr. 1907/2006.

Agenturet opkræver dog ikke gebyr for følgende opdateringer af en registrering:

a) ændring fra et højere til et lavere mængdeinterval

b) ændring fra et lavere til et højere mængdeinterval, hvis registranten tidligere har betalt gebyr for det højere mængdeinterval

c) ændring af registrantens status eller identitet, forudsat at denne ikke indebærer en ændring af dennes status som juridisk person

d) ændring af stoffets sammensætning

e) oplysninger om nye anvendelser, herunder anvendelser, der frarådes

f) oplysninger om nye risici ved stoffet

g) ændring af klassificering og mærkning af stoffet

h) ændring af kemikaliesikkerhedsrapporten

i) ændring af vejledningen i sikker anvendelse

j) meddelelse om, at en af de test, der er opført i bilag IX eller X i forordning (EF) nr. 1907/2006, skal gennemføres

k) anmodning om, at hidtil fortrolige oplysninger gøres tilgængelige.

2. Agenturet opkræver et gebyr for opdatering af mængdeintervallet, jf. tabel 1 og 2 i bilag III.

For andre opdateringer opkræver agenturet et gebyr som anført i tabel 3 og 4 i bilag III.

▼M1

For enhver ændring i adgangen til oplysninger i registreringen opkræver agenturet et gebyr pr. punkt, som opdateres, som fastsat i tabel 3 og 4 i bilag III.

For en opdatering af et undersøgelsesresumé eller et fyldestgørende undersøgelsesresumé opkræver agenturet et gebyr pr. undersøgelsesresumé eller fyldestgørende undersøgelsesresumé, som opdateres.

▼B

3. I tilfælde af en opdatering af en fælles indsendelse af oplysninger opkræver agenturet et nedsat gebyr for hver registrant, der indsender en opdatering, jf. bilag III.

Indsendes en del af de relevante oplysninger, der omhandles i artikel 10, litra a), nr. iv), vi), vii) og ix), artikel 17, stk. 2, litra c) og d), eller artikel 18, stk. 2, litra c) og d), i forordning (EF) nr. 1907/2006, separat, opkræver agenturet imidlertid et gebyr for individuel indsendelse, jf. bilag III til nærværende forordning.

4. Er registranten en SMV, opkræver agenturet et nedsat gebyr, jf. bilag III.

I tilfælde af opdateringer, der indebærer en ændring af registrantens identitet, indrømmes den nedsatte sats for SMV’er kun, hvis den nye enhed er en SMV.

5. Gebyrer, der er betalingspligtige i henhold til stk. 1-4, betales inden 14 kalenderdage fra den dag, agenturet giver registranten underretning om fakturaen.

6. Er betalingen ikke effektueret inden udløbet af den frist, der er anført i stk. 5, fastsætter agenturet en ny frist.

Når det drejer sig om en opdatering af mængdeintervallet indgivet i henhold til artikel 22, stk. 1, litra c), i forordning (EF) nr. 1907/2006, afvises opdateringen, såfremt betalingen ikke er effektueret inden udløbet af den nye frist.

▼M1

For andre opdateringers vedkommende afvises opdateringen, såfremt betalingen ikke er effektueret inden udløbet af den nye frist. Hvis ansøgeren anmoder herom, forlænger agenturet den nye frist, forudsat at anmodningen om forlængelse er forelagt inden udløbet af den nye frist. Er betalingen ikke effektueret inden udløbet af den forlængede frist, afviser agenturet opdateringen.

7. Hvis opdateringen er blevet afvist, fordi registranten ikke har indsendt de manglende oplysninger eller ikke har betalt gebyret inden fristernes udløb, vil de gebyrer, der er betalt i forbindelse med opdateringen inden afvisningen, ikke blive refunderet eller på anden måde krediteret registranten.

▼B

Artikel 6

Gebyrer for angivelser i henhold til artikel 10, litra a), nr. xi), i forordning (EF) nr. 1907/2006

1. Agenturet opkræver efter bestemmelserne i stk. 2, 3 og 4 i nærværende artikel, et gebyr for anmodninger, jf. artikel 10, litra a), nr. xi), i forordning (EF) nr. 1907/2006.

2. For hver oplysning, der er omfattet af anmodningen, opkræver agenturet et gebyr, jf. bilag IV.

I tilfælde af anmodninger angående undersøgelsesresuméer eller fyldestgørende undersøgelsesresuméer opkræver agenturet et gebyr for hvert undersøgelsesresumé eller fyldestgørende undersøgelsesresumé, der er omfattet af anmodningen.

▼M1

3. I tilfælde af en anmodning, der vedrører en fælles indsendelse, opkræver agenturet et nedsat gebyr, jf. bilag IV. I tilfælde af en anmodning fra en hovedregistrant opkræver agenturet et nedsat gebyr for kun denne registrant, jf. bilag IV.

▼B

4. Indgives anmodningen af en SMV, opkræver agenturet et nedsat gebyr, jf. tabel 2 i bilag IV.

5. Anmodningen anses for at være indgivet på den dato, agenturet modtager betaling af gebyret.

Artikel 7

Gebyrer og afgifter for anmeldelser i henhold til artikel 9 i forordning (EF) nr. 1907/2006

1. For enhver anmeldelse af en undtagelse fra den generelle forpligtelse til at foretage registrering for produkt- og procesorienteret forskning og udvikling, i det følgende benævnt »PPORD«, i henhold til artikel 9 i forordning (EF) nr. 1907/2006 opkræver agenturet et gebyr, jf. tabel 1 i bilag V til nærværende forordning.

Indgives anmeldelsen af en SMV, opkræver agenturet et nedsat gebyr, jf. tabel 1 i bilag V.

2. For enhver anmodning om forlængelse af en undtagelse fra den generelle forpligtelse til at foretage registrering for PPORD i henhold til artikel 9 i forordning (EF) nr. 1907/2006 opkræver agenturet en afgift, jf. tabel 2 i bilag V til nærværende forordning.

Indgives anmodningen af en SMV, opkræver agenturet en nedsat afgift, jf. tabel 2 i bilag V.

3. Gebyrer, der er betalingspligtige i henhold til stk. 1, erlægges inden syv kalenderdage fra den dag, agenturet gav producenten af stoffer eller importøren eller producenten af artikler underretning om fakturaen.

Afgifter, der er betalingspligtige i henhold til stk. 2, erlægges inden 30 kalenderdage fra den dag, agenturet gav den producent af stoffer eller importør eller producent af artikler, der anmodede om forlængelse, underretning om fakturaen.

4. Er betalingen ikke effektueret inden udløbet af den frist, der er anført i stk. 3, fastsætter agenturet en ny frist.

Er betalingen ikke effektueret inden udløbet af denne nye frist, afvises anmeldelsen eller anmodningen om forlængelse.

▼M1

5. Når anmeldelsen eller anmodningen om forlængelse er blevet afvist, fordi producenten, importøren eller producenten af artikler ikke har indsendt de manglende oplysninger eller ikke har betalt gebyret eller afgiften inden fristernes udløb, vil de gebyrer eller afgifter, der er betalt i forbindelse med anmeldelsen eller anmodningen om forlængelse inden deres respektive afvisninger, ikke blive refunderet eller på anden måde krediteret den person, der har indgivet anmeldelsen eller anmodningen.

▼B

Artikel 8

Gebyrer for ansøgninger i henhold til artikel 62 i forordning (EF) nr. 1907/2006

1. Agenturet opkræver efter bestemmelserne i stk. 2 og 3 i nærværende artikel et gebyr for ansøgninger om godkendelse af et stof, jf. artikel 62 i forordning (EF) nr. 1907/2006.

2. For enhver ansøgning om godkendelse af et stof opkræver agenturet et grundgebyr, jf. bilag VI. Grundgebyret dækker ansøgningen om godkendelse for ét stof, én anvendelse og én ansøger.

Agenturet opkræver et tillægsgebyr, jf. bilag VI til nærværende forordning, for hver yderligere anvendelse, for hvert yderligere stof, som svarer til definitionen af en gruppe af stoffer som defineret i punkt 1.5 i bilag XI til forordning (EF) nr. 1907/2006, og som indgår i ansøgningen, samt for hver yderligere ansøger, som er part i ansøgningen.

▼M1

Agenturet udsteder én faktura for grundgebyret og eventuelle tillægsgebyrer, herunder i tilfælde af en fælles ansøgning om godkendelse.

▼B

3. Indgives ansøgningen udelukkende af en mellemstor virksomhed eller af to eller flere SMV’er, hvoraf den største er en mellemstor virksomhed, opkræver agenturet et nedsat grundgebyr og nedsatte tillægsgebyrer, jf. tabel 2 i bilag VI.

Indgives ansøgningen udelukkende af en lille virksomhed eller to eller flere SMV’er, hvoraf den største er en lille virksomhed, opkræver agenturet et nedsat grundgebyr og nedsatte tillægsgebyrer, jf. tabel 3 i bilag VI.

Indgives ansøgningen udelukkende af en eller flere mikrovirksomheder, opkræver agenturet et nedsat grundgebyr og nedsatte tillægsgebyrer, jf. tabel 4 i bilag VI.

4. Ansøgningen om godkendelse anses for at være indgivet på den dato, agenturet modtager betaling af gebyret.

Artikel 9

Afgifter for fornyet vurdering af godkendelser i henhold til artikel 61 i forordning (EF) nr. 1907/2006

1. Agenturet opkræver efter bestemmelserne i stk. 2 og 3 i nærværende artikel en afgift for enhver indgivelse af en revurderingsrapport, jf. artikel 61 i forordning (EF) nr. 1907/2006.

2. For indgivelse af en revurderingsrapport opkræver agenturet en basisafgift, jf. bilag VII. Basisafgiften dækker indgivelse af en revurderingsrapport for ét stof, én anvendelse og én ansøger.

Agenturet opkræver en tillægsafgift, jf. bilag VII til nærværende forordning, for hver yderligere anvendelse, for hvert yderligere stof, som svarer til definitionen af en gruppe af stoffer som defineret i punkt 1.5 i bilag XI til forordning (EF) nr. 1907/2006, og som indgår i revurderingsrapporten, samt for hver yderligere enhed omfattet af revurderingsrapporten.

▼M1

Agenturet udsteder én faktura for basisafgiften og eventuelle tillægsafgifter, herunder i tilfælde af en fælles revurderingsrapport.

▼B

3. Indgives ansøgningen udelukkende af en mellemstor virksomhed eller af to eller flere SMV’er, hvoraf den største er en mellemstor virksomhed, opkræver agenturet en nedsat basisafgift og nedsatte tillægsafgifter, jf. tabel 2 i bilag VII.

Indgives ansøgningen udelukkende af en lille virksomhed eller af to eller flere SMV’er, hvoraf den største er en lille virksomhed, opkræver agenturet en nedsat basisafgift og nedsatte tillægsafgifter, jf. tabel 3 i bilag VII.

Indgives ansøgningen udelukkende af en eller flere mikrovirksomheder, opkræver agenturet en nedsat basisafgift og nedsatte tillægsafgifter, jf. tabel 4 i bilag VII.

4. Revurderingsrapporten anses for at være indgivet på den dato, agenturet modtager betaling af afgiften.

Artikel 10

Gebyrer for klager over agenturets afgørelser i henhold til artikel 92 i forordning (EF) nr. 1907/2006

1. For enhver klage over afgørelse truffet af agenturet i henhold til artikel 92 i forordning (EF) nr. 1907/2006 opkræver agenturet et gebyr, jf. bilag VIII.

2. Indgives klagen af en SMV, opkræver agenturet et nedsat gebyr, jf. tabel 2 i bilag VIII.

3. Gebyret refunderes ikke, hvis Klageudvalget afgør, at klagen ikke kan antages til behandling.

4. Agenturet refunderer det gebyr, det har opkrævet i henhold til stk. 1, hvis agenturets administrerende direktør berigtiger en afgørelse, jf. artikel 93, stk. 1, i forordning (EF) nr. 1907/2006, eller hvis klageren får medhold i klagen.

5. En klage anses først for at være modtaget af Klageudvalget, når agenturet har modtaget det behørige gebyr.

Artikel 11

Andre afgifter

1. Der kan opkræves en afgift for agenturets tekniske og administrative bistand, der ydes på en parts anmodning, og som ikke dækkes af andre gebyrer eller afgifter i henhold til denne forordning. Afgiftens størrelse fastsættes under hensyn til den arbejdsbyrde, bistanden indebærer.

Der opkræves dog ikke afgifter for den assistance, der ydes af agenturets helpdesk, eller af den vejledning, som ydes medlemsstaterne, jf. artikel 77, stk. 2, litra h) og i), i forordning (EF) nr. 1907/2006.

Agenturets administrerende direktør kan beslutte ikke at opkræve afgifter hos internationale organisationer eller lande, der anmoder agenturet om assistance.

2. Afgifterne for administrative ydelser skal betales inden 30 dage fra den dag, agenturet giver underretning om fakturaen.

3. Er betalingen ikke effektueret inden udløbet af den frist, der er anført i stk. 2, fastsætter agenturet en ny frist.

Er betalingen ikke effektueret inden udløbet af denne nye frist, afviser agenturet anmodningen.

4. Medmindre der foreligger en kontraktlig aftale om det modsatte, skal afgifter for teknisk bistand betales, inden ydelsen præsteres.

5. Agenturets bestyrelse opstiller en klassifikation over tjenester og afgifter, som den derefter vedtager, forudsat at Kommissionen afgiver positiv udtalelse.

Artikel 12

Enerepræsentanter

I tilfælde af enerepræsentation, jf. artikel 8 i forordning (EF) nr. 1907/2006, afgøres det, om nedsættelsen for SMV’er finder anvendelse, på grundlag af antal beskæftigede og omsætning hos og balanceoplysninger om den producentvirksomhed eller den producent af et kemisk produkt eller en artikel fra et tredjeland, der repræsenteres af enerepræsentanten i forbindelse med den pågældende transaktion, herunder relevante oplysninger fra tilknyttede virksomheder og partnervirksomheder til producentvirksomheden eller producenten af et kemisk produkt eller en artikel fra et tredjeland, jf. henstilling 2003/361/EF.

Artikel 13

Gebyrnedsættelser og -fritagelser

1. En fysisk eller juridisk person, som hævder at være berettiget til gebyr- eller afgiftsnedsættelse i henhold til artikel 3-10 oplyser agenturet herom i forbindelse med indgivelse af den gebyrpligtige registrering, opdatering af registrering, angivelse, anmeldelse, ansøgning, revurderingsrapport eller klage.

2. En fysisk eller juridisk person, som hævder at være fritaget for gebyr i henhold til artikel 74, stk. 2, i forordning (EF) nr. 1907/2006, oplyser agenturet herom i forbindelse med indgivelse af registreringen.

3. Agenturet kan til enhver tid forlange dokumentation for, at betingelserne for gebyr- eller afgiftsnedsættelse eller gebyrfritagelse er opfyldt.

▼M1

Hvis den dokumentation, der skal forelægges agenturet, ikke er affattet på et af EU's officielle sprog, skal den ledsages af en bekræftet oversættelse til et af de officielle sprog.

▼B

4. Kan en fysisk eller juridisk person, der hævder at være berettiget til gebyr- eller afgiftsnedsættelse eller gebyrfritagelse, ikke dokumentere sin ret til en sådan nedsættelse eller fritagelse, opkræver agenturet det fulde gebyr eller den fulde afgift med tillæg af en administrationsafgift.

Har en fysisk eller juridisk person, der hævdede at være berettiget til nedsættelse uden at kunne dokumentere det, allerede betalt et nedsat gebyr eller en nedsat afgift, opkræver agenturet restbeløbet op til det fulde gebyr eller den fulde afgift med tillæg af en administrationsafgift.

Bestemmelserne i artikel 11, stk. 2, 3 og 5, finder tilsvarende anvendelse.







KAPITEL III

BETALING AF VEDERLAG FOR OPGAVER UDFØRT FOR AGENTURET

Artikel 14

Overførsel af midler til medlemsstater

1. En del af de gebyrer og afgifter, der er opkrævet i henhold til denne forordning, skal overføres til de kompetente myndigheder i medlemsstaterne i følgende tilfælde:

a) når den kompetente myndighed i en medlemsstat underretter agenturet om, at den har afsluttet vurderingen af et stof i henhold til artikel 46, stk. 4, i forordning (EF) nr. 1907/2006

b) når den kompetente myndighed i en medlemsstat har udpeget det medlem til Udvalget for Risikovurdering, der fungerer som rapportør i en godkendelsesprocedure, herunder også i forbindelse med en revurdering

c) når en medlemsstats kompetente myndighed har udpeget det medlem til Udvalget for Socioøkonomisk Analyse, der fungerer som rapportør i en godkendelsesprocedure, herunder også i forbindelse med en revurdering

d) når en medlemsstats kompetente myndighed har udpeget det medlem af Udvalget for Risikovurdering, der fungerer som rapportør i en begrænsningsprocedure

e) når en medlemsstats kompetente myndighed har udpeget det medlem af Udvalget for Socioøkonomisk Analyse, der fungerer som rapportør i en begrænsningsprocedure

f) eventuelt for andre opgaver udført af de kompetente myndigheder på agenturets anmodning.

Når de i dette stykke nævnte udvalg beslutter at udpege en medrapportør, deles overførslen mellem rapportøren og medrapportøren.

2. De beløb, der skal betales for de enkelte opgaver i stk. 1 i nærværende artikel, og den andel af gebyrerne og afgifterne, der maksimalt kan overføres til de kompetente myndigheder i medlemsstaterne, såvel som eventuelle nødvendige arrangementer for overførslen fastsættes af agenturets bestyrelse efter positiv udtalelse fra Kommissionen. Ved fastsættelsen af de beløb, der skal overføres, handler agenturets bestyrelse i overensstemmelse med principperne om sparsommelighed, produktivitet og effektivitet som defineret i artikel 27 i forordning (EF, Euratom) nr. 1605/2002. Den sørger også for, at agenturet til enhver tid har tilstrækkelige finansielle midler til, at det kan udføre sine opgaver som defineret i forordning (EF) nr. 1907/2006, idet der tages hensyn til de eksisterende budgetbevillinger såvel som de flerårige budgetoverslag, herunder tilskud fra Fællesskabet, og den tager hensyn til arbejdsbyrden for medlemsstaternes kompetente myndigheder.

3. Overførsler i henhold til stk. 1 foretages først, når agenturet har modtaget de relevante rapporter.

Agenturets bestyrelse kan dog beslutte at tillade forfinansiering eller delbetalinger i overensstemmelse med artikel 81, stk. 1, i forordning (EF, Euratom) nr. 1605/2002.

4. Overførslerne i henhold til stk. 1, litra b)-e), har til formål at kompensere de kompetente myndigheder for det arbejde, rapportøren og medrapportøren udfører, og for eventuel dertil knyttet videnskabelig og teknisk assistance, og fritager ikke medlemsstaterne for deres forpligtelse til ikke at give instruktioner, som er uforenelige med agenturets uafhængighed.

Artikel 15

Andre vederlag

Ved fastsættelsen af de beløb, der skal betales til aflønning af eksperter eller udvalgsmedlemmer for det arbejde, de udfører for agenturet, jf. artikel 87, stk. 3, i forordning (EF) nr. 1907/2006, tager agenturets bestyrelse hensyn til omfanget af den dermed forbundne arbejdsbyrde og handler i overensstemmelse med principperne om sparsommelighed, produktivitet og effektivitet som defineret i artikel 27 i forordning (EF, Euratom) nr. 1605/2002. Den sørger også for, at agenturet har tilstrækkelige finansielle midler til, at det kan udføre sine opgaver som defineret i forordning (EF) nr. 1907/2006, idet der tages hensyn til de eksisterende budgetbevillinger såvel som de flerårige budgetoverslag, herunder tilskud fra Fællesskabet.







KAPITEL IV

BETALINGER

Artikel 16

Betalingsmåde

1. Gebyrer og afgifter betales i euro.

2. Betaling skal først ske, når agenturet har udstedt en faktura, dog med undtagelse af betalinger i henhold i til artikel 10.

3. Betaling foregår ved overførsel til agenturets bankkonto.

Artikel 17

Identifikation af betalingen

1. Ved indbetalinger angives fakturanummeret i referencefeltet, bortset fra betalinger i henhold til artikel 10.

Ved indbetalinger i henhold til artikel 10 angives appellantens/appellanternes identitet og, hvis det foreligger, nummeret på den afgørelse, der appelleres.

2. Hvis det ikke er muligt at fastslå formålet med betalingen, giver agenturet indbetaleren en frist til at give meddelelse om formålet med betalingen. Modtager agenturet ikke en meddelelse om formålet med betalingen inden fristens udløb, skal betalingen anses for at være ugyldig, og det pågældende beløb betales tilbage til indbetaleren.

Artikel 18

Betalingsdato

1. Betalingen anses for effektueret den dag, det fulde beløb er gået ind på en konto tilhørende agenturet.

2. Betalingen anses for at være rettidig, når indbetaleren forelægger tilstrækkelig dokumentation for, at han har anvist beløbet til overførsel til den bankkonto, der er angivet på fakturaen, inden udløbet af den gældende frist.

En bekræftelse af overførselsanvisningen fra et pengeinstitut anses for tilstrækkelig dokumentation. Kræver overførslen, at den elektroniske bankbetalingsmetode SWIFT anvendes, skal kvitteringen for overførselsanvisningen have form af en kopi af SWIFT-rapporten, påstemplet og underskrevet af en behørigt bemyndiget ansat i pengeinstituttet.

Artikel 19

Utilstrækkelig betaling

1. Fristen anses kun for at være blevet overholdt, hvis det fulde gebyr- eller afgiftsbeløb er blevet betalt rettidigt.

2. Vedrører en faktura flere transaktioner, kan agenturet betragte en hvilken som helst delbetaling som betaling for en hvilken som helst af de relevante transaktioner. Kriterierne for, hvordan delbetalinger tilregnes forskellige transaktioner, fastlægges af agenturets bestyrelse.

Artikel 20

Tilbagebetaling af overskydende betalinger

1. Ordningerne for tilbagebetaling til indbetaleren af overskydende betalinger for gebyrer eller afgifter fastsættes af agenturets administrerende direktør og offentliggøres på agenturets websted.

Er det overskydende beløb mindre end 100 EUR, og har den pågældende indbetaler ikke udtrykkeligt anmodet om tilbagebetaling, tilbagebetales det overskydende beløb imidlertid ikke.

2. Overskydende beløb kan ikke fratrækkes eventuelle fremtidige betalinger til agenturet.







KAPITEL V

AFSLUTTENDE BESTEMMELSER

Artikel 21

Foreløbigt overslag

Agenturets bestyrelse, som i henhold til artikel 96, stk. 5, i forordning (EF) nr. 1907/2006 udarbejder et overslag over agenturets udgifter og indtægter det følgende regnskabsår, inkluderer heri et særligt foreløbigt overslag over indtægter fra gebyrer og afgifter, som holdes adskilt fra indtægter fra et eventuelt tilskud fra Fællesskabet.

Artikel 22

Justering

1. De gebyrer og afgifter, der opkræves i henhold til denne forordning, justeres hvert år efter den inflationsrate, der er udmålt ved hjælp af forbrugerprisindekset som offentliggøres af Eurostat i henhold til forordning (EF) nr. 2494/95. Justering foretages første gang den 1. juni 2009.

▼M1

2. Kommissionen vurderer tillige løbende denne forordning i lyset af vigtige oplysninger, der fremkommer vedrørende de tilgrundliggende antagelser om agenturets forventede indtægter og udgifter. Senest den 31. januar 2015 tager Kommissionen denne forordning op til revision med henblik på eventuelle ændringer under hensyntagen til navnlig agenturets omkostninger og de relaterede omkostninger i forbindelse med tjenester ydet af medlemsstaternes kompetente myndigheder.

▼B

Artikel 23

Ikrafttrædelse

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

▼M1









BILAG I

Gebyrer for registreringer indgivet i henhold til artikel 6, 7 eller 11 i forordning (EF) nr. 1907/2006







Tabel 1 Grundgebyrer Individuel indsendelse Fælles indsendelse Gebyr for stoffer i mængdeintervallet 1 til 10 tons 1 714 EUR 1 285 EUR Gebyr for stoffer i mængdeintervallet 10 til 100 tons 4 605 EUR 3 454 EUR Gebyr for stoffer i mængdeintervallet 100 til 1 000 tons 12 317 EUR 9 237 EUR Gebyr for stoffer i en mængde over 1 000 tons 33 201 EUR 24 901 EUR







Tabel 2 Nedsatte gebyrer for SMV'er Mellemstore virksomheder (individuel indsendelse) Mellemstore virksomheder (fælles indsendelse) Små virksomheder (individuel indsendelse) Små virksomheder (fælles indsendelse) Mikrovirksomheder (individuel indsendelse) Mikrovirksomheder (fælles indsendelse) Gebyr for stoffer i mængdeintervallet 1 til 10 tons 1 114 EUR 835 EUR 600 EUR 450 EUR 86 EUR 64 EUR Gebyr for stoffer i mængdeintervallet 10 til 100 tons 2 993 EUR 2 245 EUR 1 612 EUR 1 209 EUR 230 EUR 173 EUR Gebyr for stoffer i mængdeintervallet 100 til 1 000 tons 8 006 EUR 6 004 EUR 4 311 EUR 3 233 EUR 616 EUR 462 EUR Gebyr for stoffer i en mængde over 1 000 tons 21 581 EUR 16 185 EUR 11 620 EUR 8 715 EUR 1 660 EUR 1 245 EUR









BILAG II

Gebyrer for registreringer indgivet i henhold til artikel 17, stk. 2, artikel 18, stk. 2 og 3, eller artikel 19 i forordning (EF) nr. 1907/2006







Tabel 1 Grundgebyrer Individuel indsendelse Fælles indsendelse Gebyr 1 714 EUR 1 285 EUR







Tabel 2 Nedsatte gebyrer for SMV'er Mellemstore virksomheder (individuel indsendelse) Mellemstore virksomheder (fælles indsendelse) Små virksomheder (individuel indsendelse) Små virksomheder (fælles indsendelse) Mikrovirksomheder (individuel indsendelse) Mikrovirksomheder (fælles indsendelse) Gebyr 1 114 EUR 835 EUR 600 EUR 450 EUR 86 EUR 64 EUR









BILAG III

Gebyrer for opdatering af en registrering i henhold til artikel 22 i forordning (EF) nr. 1907/2006







Tabel 1 Grundgebyrer for opdatering af mængdeinterval Individuel indsendelse Fælles indsendelse Fra mængdeintervallet 1-10 tons til mængdeintervallet 10-100 tons 2 892 EUR 2 169 EUR Fra mængdeintervallet 1-10 tons til mængdeintervallet 100-1 000 tons 10 603 EUR 7 952 EUR Fra mængdeintervallet 1-10 tons til en mængde over 1 000 tons 31 487 EUR 23 616 EUR Fra mængdeintervallet 10-100 tons til mængdeintervallet 100-1 000 tons 7 711 EUR 5 783 EUR Fra mængdeintervallet 10-100 tons til en mængde over 1 000 tons 28 596 EUR 21 447 EUR Fra mængdeintervallet 100-1 000 tons til en mængde over 1 000 tons 20 885 EUR 15 663 EUR







Tabel 2 Nedsatte gebyrer for opdatering af mængdeinterval for SMV’er Mellemstore virksomheder (individuel indsendelse) Mellemstore virksomheder (fælles indsendelse) Små virksomheder (individuel indsendelse) Små virksomheder (fælles indsendelse) Mikrovirksomheder (individuel indsendelse) Mikrovirksomheder (fælles indsendelse) Fra mængdeintervallet 1-10 tons til mængdeintervallet 10-100 tons 1 880 EUR 1 410 EUR 1 012 EUR 7 599 EUR 145 EUR 108 EUR Fra mængdeintervallet 1-10 tons til mængdeintervallet 100-1 000 tons 6 892 EUR 5 169 EUR 3 711 EUR 2 783 EUR 530 EUR 398 EUR Fra mængdeintervallet 1-10 tons til en mængde over 1 000 tons 20 467 EUR 15 350 EUR 11 021 EUR 8 265 EUR 1 574 EUR 1 181 EUR Fra mængdeintervallet 10-100 tons til mængdeintervallet 100-1 000 tons 5 012 EUR 3 759 EUR 2 699 EUR 2 024 EUR 386 EUR 289 EUR Fra mængdeintervallet 10-100 tons til en mængde over 1 000 tons 18 587 EUR 13 940 EUR 10 008 EUR 7 506 EUR 1 430 EUR 1 072 EUR Fra mængdeintervallet 100-1 000 tons til en mængde over 1 000 tons 13 575 EUR 10 181 EUR 7 310 EUR 5 482 EUR 1 044 EUR 783 EUR







Tabel 3 Gebyrer for andre opdateringer Opdateringstype Ændring af registrantens identitet med ændring af status som juridisk person 1 607 EUR Opdateringstype Individuel indsendelse Fælles indsendelse Ændring af adgang til oplysninger ifølge indsendelsen: Renhedsgrad og/eller identiteten af urenheder eller tilsætningsstoffer 4 820 EUR 3 615 EUR Relevant mængdeinterval 1 607 EUR 1 205 EUR Undersøgelsesresumé eller fyldestgørende undersøgelsesresumé 4 820 EUR 3 615 EUR Oplysninger i sikkerhedsdatabladet 3 213 EUR 2 410 EUR Stoffets handelsnavn 1 607 EUR 1 205 EUR Navn i IUPAC-nomenklaturen for ikke-indfasningsstoffer, som er omhandlet i artikel 119, stk. 1, litra a), i forordning (EF) nr. 1907/2006 1 607 EUR 1 205 EUR Navn i IUPAC-nomenklaturen for stoffer, som er omhandlet i artikel 119, stk. 1, litra a), i forordning (EF) nr. 1907/2006, og som anvendes som mellemprodukt, inden for videnskabelig forskning og udvikling eller inden for produkt- og procesorienteret forskning og udvikling 1 607 EUR 1 205 EUR







Tabel 4 Nedsatte gebyrer for andre opdateringer for SMV’er Opdateringstype Mellemstore virksomheder Små virksomheder Mikrovirksomheder Ændring af registrantens identitet med ændring af status som juridisk person 1 044 EUR 562 EUR 80 EUR Opdateringstype Mellemstore virksomheder (individuel indsendelse) Mellemstore virksomheder (fælles indsendelse) Små virksomheder (individuel indsendelse) Små virksomheder (fælles indsendelse) Mikrovirksomheder (individuel indsendelse) Mikrovirksomheder (fælles indsendelse) Ændring af adgang til oplysninger ifølge indsendelsen: Renhedsgrad og/eller identiteten af urenheder eller tilsætningsstoffer 3 133 EUR 2 350 EUR 1 687 EUR 1 265 EUR 241 EUR 181 EUR Relevant mængdeinterval 1 044 EUR 783 EUR 562 EUR 422 EUR 80 EUR 60 EUR Undersøgelsesresumé eller fyldestgørende undersøgel-sesresumé 3 133 EUR 2 350 EUR 1 687 EUR 1 265 EUR 241 EUR 181 EUR Oplysninger i sikkerhedsdatabladet 2 088 EUR 1 566 EUR 1 125 EUR 843 EUR 161 EUR 120 EUR Stoffets handelsnavn 1 044 EUR 783 EUR 562 EUR 422 EUR 80 EUR 60 EUR Navn i IUPAC-nomenklaturen for ikke-indfasningsstoffer, som er omhandlet i artikel 119, stk. 1, litra a), i forordning (EF) nr. 1907/2006 1 044 EUR 783 EUR 562 EUR 422 EUR 80 EUR 60 EUR Navn i IUPAC-nomenklaturen for stoffer, som er omhandlet i artikel 119, stk. 1, litra a), i forordning (EF) nr. 1907/2006, og som anvendes som mellemprodukt, inden for videnskabelig forskning og udvikling eller inden for produkt- og procesorienteret forskning og udvikling 1 044 EUR 783 EUR 562 EUR 422 EUR 80 EUR 60 EUR









BILAG IV

Gebyrer for anmodninger i henhold til artikel 10, litra a), nr. xi), i forordning (EF) nr. 1907/2006







Tabel 1 Grundgebyrer Oplysninger, der ønskes behandlet som fortrolige Individuel indsendelse Fælles indsendelse Renhedsgrad og/eller identiteten af urenheder eller tilsætningsstoffer 4 820 EUR 3 615 EUR Relevant mængdeinterval 1 607 EUR 1 205 EUR Undersøgelsesresumé eller fyldestgørende undersøgelsesresumé 4 820 EUR 3 615 EUR Oplysninger i sikkerhedsdatabladet 3 213 EUR 2 410 EUR Stoffets handelsnavn 1 607 EUR 1 205 EUR Navn i IUPAC-nomenklaturen for ikke-indfasningsstoffer, som er omhandlet i artikel 119, stk. 1, litra a), i forordning (EF) nr. 1907/2006 1 607 EUR 1 205 EUR Navn i IUPAC-nomenklaturen for stoffer, som er omhandlet i artikel 119, stk. 1, litra a), i forordning (EF) nr. 1907/2006, og som anvendes som mellemprodukt, inden for videnskabelig forskning og udvikling eller inden for produkt- og procesorienteret forskning og udvikling 1 607 EUR 1 205 EUR







Tabel 2 Nedsatte gebyrer for SMV'er Oplysninger, der ønskes behandlet som fortrolige Mellemstore virksomheder (individuel indsendelse) Mellemstore virksomheder (fælles indsendelse) Små virksomheder (individuel indsendelse) Små virksomheder (fælles indsendelse) Mikrovirksomheder (individuel indsendelse) Mikrovirksomheder (fælles indsendelse) Renhedsgrad og/eller identiteten af urenheder eller tilsætningsstoffer 3 133 EUR 2 350 EUR 1 687 EUR 1 265 EUR 241 EUR 181 EUR Relevant mængdeinterval 1 044 EUR 783 EUR 562 EUR 422 EUR 80 EUR 60 EUR Undersøgelsesresumé eller fyldestgørende undersøgelsesresumé 3 133 EUR 2 350 EUR 1 687 EUR 1 265 EUR 241 EUR 181 EUR Oplysninger i sikkerhedsdatabladet 2 088 EUR 1 566 EUR 1 125 EUR 843 EUR 161 EUR 120 EUR Stoffets handelsnavn 1 044 EUR 783 EUR 562 EUR 422 EUR 80 EUR 60 EUR Navn i IUPAC-nomenklaturen for ikke-indfasningsstoffer, som er omhandlet i artikel 119, stk. 1, litra a), i forordning (EF) nr. 1907/2006 1 044 EUR 783 EUR 562 EUR 422 EUR 80 EUR 60 EUR Navn i IUPAC-nomenklaturen for stoffer, som er omhandlet i artikel 119, stk. 1, litra a), i forordning (EF) nr. 1907/2006, og som anvendes som mellemprodukt, inden for videnskabelig forskning og udvikling eller inden for produkt- og procesorienteret forskning og udvikling 1 044 EUR 783 EUR 562 EUR 422 EUR 80 EUR 60 EUR









BILAG V

Gebyrer og afgifter for PPORD-anmeldelser i henhold til artikel 9 i forordning (EF) nr. 1907/2006







Tabel 1 Gebyrer for PPORD-anmeldelser Grundgebyr 536 EUR Nedsat gebyr for mellemstore virksomheder 348 EUR Nedsat gebyr for små virksomheder 187 EUR Nedsat gebyr for mikrovirksomheder 27 EUR







Tabel 2 Afgifter for forlængelse af en PPORD-undtagelse Basisafgift 1 071 EUR Nedsat afgift for mellemstore virksomheder 696 EUR Nedsat afgift for små virksomheder 375 EUR Nedsat afgift for mikrovirksomheder 54 EUR









BILAG VI

Gebyrer for ansøgninger om godkendelse i henhold til artikel 62 i forordning (EF) nr. 1907/2006







Tabel 1 Grundgebyrer Grundgebyr 53 300 EUR Tillægsgebyr pr. stof 10 660 EUR Tillægsgebyr pr. anvendelse 10 660 EUR Tillægsgebyr pr. ansøger Den yderligere ansøger er ikke en SMV: 39 975 EUR Den yderligere ansøger er en mellemstor virksomhed: 29 981 EUR Den yderligere ansøger er en lille virksomhed: 17 989 EUR Den yderligere ansøger er en mikrovirksomhed: 3 998 EUR







Tabel 2 Nedsatte gebyrer for mellemstore virksomheder Grundgebyr 39 975 EUR Tillægsgebyr pr. stof 7 995 EUR Tillægsgebyr pr. anvendelse 7 995 EUR Tillægsgebyr pr. ansøger Den yderligere ansøger er en mellemstor virksomhed: 29 981 EUR Den yderligere ansøger er en lille virksomhed: 17 989 EUR Den yderligere ansøger er en mikrovirksomhed: 3 998 EUR







Tabel 3 Nedsatte gebyrer for små virksomheder Grundgebyr 23 985 EUR Tillægsgebyr pr. stof 4 797 EUR Tillægsgebyr pr. anvendelse 4 797 EUR Tillægsgebyr pr. ansøger Den yderligere ansøger er en lille virksomhed: 17 989 EUR Den yderligere ansøger er en mikrovirksomhed: 3 998 EUR







Tabel 4 Nedsatte gebyrer for mikrovirksomheder Grundgebyr 5 330 EUR Tillægsgebyr pr. stof 1 066 EUR Tillægsgebyr pr. anvendelse 1 066 EUR Tillægsgebyr pr. ansøger Den yderligere ansøger er en mikrovirksomhed: 3 998 EUR









BILAG VII

Afgifter for revurdering af godkendelser i henhold til artikel 61 i forordning (EF) nr. 1907/2006







Tabel 1 Basisafgifter Basisafgift 53 300 EUR Tillægsafgift pr. anvendelse 10 660 EUR Tillægsafgift pr. stof 10 660 EUR Tillægsafgift pr. ansøger Den yderligere ansøger er ikke en SMV: 39 975 EUR Den yderligere ansøger er en mellemstor virksomhed: 29 981 EUR Den yderligere ansøger er en lille virksomhed: 17 989 EUR Den yderligere ansøger er en mikrovirksomhed: 3 998 EUR







Tabel 2 Nedsatte afgifter for mellemstore virksomheder Basisafgift 39 975 EUR Tillægsafgift pr. anvendelse 7 995 EUR Tillægsafgift pr. stof 7 995 EUR Tillægsafgift pr. ansøger Den yderligere ansøger er en mellemstor virksomhed: 29 981 EUR Den yderligere ansøger er en lille virksomhed: 17 989 EUR Den yderligere ansøger er en mikrovirksomhed: 3 998 EUR







Tabel 3 Nedsatte afgifter for små virksomheder Basisafgift 23 985 EUR Tillægsafgift pr. anvendelse 4 797 EUR Tillægsafgift pr. stof 4 797 EUR Tillægsafgift pr. ansøger Den yderligere ansøger er en lille virksomhed: 17 989 EUR Den yderligere ansøger er en mikrovirksomhed: 3 998 EUR







Tabel 4 Nedsatte afgifter for mikrovirksomheder Basisafgift 5 330 EUR Tillægsafgift pr. anvendelse 1 066 EUR Tillægsafgift pr. stof 1 066 EUR Tillægsafgift pr. ansøger Den yderligere ansøger er en mikrovirksomhed: 3 998 EUR









BILAG VIII

Gebyrer for klager i henhold til artikel 92 i forordning (EF) nr. 1907/2006







Tabel 1 Standardgebyrer Klager over afgørelser truffet i henhold til: Gebyr Artikel 9 eller 20 i forordning (EF) nr. 1907/2006 2 356 EUR Artikel 27 eller 30 i forordning (EF) nr. 1907/2006 4 712 EUR Artikel 51 i forordning (EF) nr. 1907/2006 7 069 EUR







Tabel 2 Nedsatte gebyrer for SMV'er Klager over afgørelser truffet i henhold til: Gebyr Artikel 9 eller 20 i forordning (EF) nr. 1907/2006 1 767 EUR Artikel 27 eller 30 i forordning (EF) nr. 1907/2006 3 534 EUR Artikel 51 i forordning (EF) nr. 1907/2006 5 301 EUR